**Naziv predmeta: OSNOVE FOLKLORISTIKE**

**Nastavnici: prof. dr. sc. Ljiljana Marks, dr. sc. Grozdana Marošević, dr. sc. Tvrtko Zebec**

**suradnici u nastavi:**  dr. sc. Naila Ceribašić, dr. sc. Joško Ćaleta, dr. sc. Iva Niemčić, dr. sc. Jakša Primorac

**ECTS-bodovi: 5**

**Jezik: hrvatski**

**Trajanje 1 semestar), četiri sata tjedno**

**Status: izborni predmet za studij etnologije i kulturne antropologije**

**Oblik nastave: predavanja (4+0)**

**Uvjeti: Sluša se u trećoj godini**

**Cilj:** Cilj je kolegija pružiti studentima osnovni uvid u folkloristiku kao višedisciplinarnu znanost i kompleksno područje njezina proučavanja. Studenti će se upoznati s razvojem discipline, teorijskim, povijesnim i terenskim folklorističkim istraživanjima, koja će se pokazati na trima temeljnim folklorističkim strukama: etnomuzikologiji, etnokoreologiji, te usmenoj književnosti. Cilj je studente osposobiti za prepoznavanje folklorističkoga segmenta unutar etnoloških istraživanja (ali i glazbenopovijesnih, književnih, povijesnih i srodnih humanističkih), pokazati im žanrovsku, tematsku i regionalnu raznolikost. Prikazom pojedinih bitnih osoba, povijesnih razdoblja, znanstvenih pravaca i metoda istraživanja prate se osnovne značajke folkloristike, ali i znanstvenoga rada.

**Uloga kolegija u ukupnom kurikulumu:** Uvod u folkloristiku je jedini kolegij u programu preddiplomskoga studija etnologije i kulturne antropologije koji obrađuje sadržaje višedisciplinarnih i interdisciplinarnih folklorističkih istraživanja. Predaju ga znanstvenici Instituta za etnologiju i folkloristiku. Nudi stjecanje osnovnog znanja o ovom području, s mogućnošću njegova proširivanja u folklorističkom modulu diplomskog studija.

Zajedno s Uvodom u kulturnu antropologiju i Uvodom u etnologiju osnovni je predmet za čitav studij.

**Korištene metode**: Riječ je o kolegiju koji izlaže povijesne, teorijske i metodološke pristupe, kao i povijest struke, pa će okosnica kolegija biti izlaganja ex chatedra dopunjena projekcijama pomoću računalnoga projektora (kartama, usmenoknjiževnim tekstovima zvučnim i video zapisima) te heurističkim dijalogom sa studentima.

**Sadržaj:**

Predmet uvodi studente u temelje jedne struke pa će se prije svega upoznati s temeljnim pojmovljem, znanstvenim pristupima i pravcima te povijesti istraživanja. Stoga se nudi pregled temeljnih paradigmi folklorističkih (etnomuzikoloških i etnokoreoloških) istraživanja od 19. stoljeća do danas, kao i (kontekstualni) pregled tipičnih vrsta (žanrova), oblika i stilova usmene književnosti, tradicijske glazbe i plesa u pojedinim hrvatskim regijama, uključujući i izvođače, prigode, funkcije i značenja folklora u različitim kontekstima izvođenja: u svakodnevnom životu, u kontekstu običaja i obreda životnog i godišnjeg ciklusa, na smotrama i festivalima, u masovnim medijima.

Uz teorijske i metodološke razlike, razvoj disciplina i njihovu usporedbu, na konkretnim primjerima plesne tradicije daje se uvid u regionalnu raznolikost pojedinih plesnih oblika u kombinaciji s vokalnom i instrumentalnom pratnjom u kontekstu pojedine izvedbe. S posebnim osvrtom na kolo kao osnovni plesni oblik zastupljen u različitim inačicama na području cijele Hrvatske (u godišnjim i životnim običajima i u usporebi s mnogo širim područjem), te pregledom mačevnih i parovnih plesova, tanaca, drmeša i drugih plesova koji su u prošlosti imali, a mogu imati ritualni karakter i u suvremenosti, daje se osnovni uvid u hrvatsku plesnu tradiciju. Interesom za rodnu problematiku (na primjeru moreške i pokladarskog lastovskog kola), za društveni i sportski ples te suvremeno plesno stvaralaštvo u gradu proširuju se tradicionalni etnokoreološki interesi. U prikazu konkretne i cjelovite plesne studije problematizira se iskustvo terenskoga istraživanja i propituje znanstveno pisanje, te odluke o reprezentativnosti, recepciji i restituciji znanstvenih tekstova.

U dijelu o usmenoj književnosti pokazat će se žanrovska raznolikost hrvatske usmene književnosti, uputiti na njezinu dugovječnost i prepletenost s pisanom književnošću od njezinih početaka do danas, povezanost s običajima (životnim i godišnjim) te utonulost u svakidašnji život. Teorijski, metodološki, stilistički, mitološki, kulturološki, antropološki, povijesni te žanrovski aspekti usmene književnosti analizirat će se na izabranim antologijskim tekstovima. Posebno će se obraditi usmenoknjiževni oblici prepleteni s godišnjim i životnim običajima (lirske, obredne i ophodarske pjesme, epika), povijest istraživanja te različiti teorijski i metodološki pristupi tom specifičnom korpusu (u istraživanjima hrvatskih znanstvenika od 19. st. do danas kao i u svjetskoj folkloristici). Uputit će se na današnje usmenoknjiževne oblike koji ulaze u fokus istraživanja: vicevi, urbane priče, autobiografski iskazi, dnevnici, priče na internetu i ostalim novim medijima. Studenti bi na kraju kolegija morali i prepoznavati i analizirati temeljne usmenoknjiževne oblike.

**Obvezatna:**

Bezić, Jerko. 1974. "Hrvatska muzika. Narodna". U: *Muzička enciklopedija*, 2. Zagreb: Jugoslavenski leksikografski zavod, 168-175. [ili: BEZIĆ, Jerko. 1984. "Hrvatska. Narodna muzika". U: *Leksikon jugoslavenske muzike*, 1. Zagreb: Jugoslavenski leksikografski zavod "Miroslav Krleža", 328-336.].

Bezić, Jerko. 1984. "Etnomuzikologija. Hrvatska". U: *Leksikon jugoslavenske muzike*, 1. K. Kovačević, ur. Zagreb: Jugoslavenski leksikografski zavod "Miroslav Krleža", 229-230.

Bezić,, Jerko. 1998. "Etnomuzikološka i etnokoreološka djelatnost Instituta od kasnih četrdesetih do osamdesetih godina". *Narodna umjetnost* 35/2: 21-48.

Bošković-Stulli, Maja. 1978. "Usmena književnost". U *Povijest hrvatske književnosti u sedam knjiga* 1. *Usmena i pučka književnost*. Zagreb, 7—67.

Ceribašić, Naila. 1998. "Etnomuzikološka i etnokoreološka djelatnost Instituta tijekom devedesetih godina". *Narodna umjetnost* 35/2: 49-66.

Ćaleta, Joško. 2001. "Tradicijska glazbala". U: *Hrvatska tradicijska kultura na razmeđu svjetova i epoha*. Z. Vitez i A. Muraj, ur. Zagreb: Barbat [etc.], 423-439.

**Edicija *Stoljeća hrvatske književnosti*** (MH, Zagreb), uvodne studije i izabrani tekstovi:

 Bošković-Stulli, Maja. 1997. Usmene pripovijetke i predaje;

 Botica, Stipe. 1996. Usmene lirske pjesme;

 Dukić, Davor. 2004. Usmene epske pjesme I. i II.

 Kekez, Josip. 1996. Poslovice, zagonetke i govornički oblici;

 Lozica, Ivan. 1996. Folklorno kazalište.

**Folkloristička čitanka** AGM, Zagreb 2010. (Hameršak, M. i Marjanić, S., ur.)

**tekstovi**:

William J. Thoms: Folklor: 25–30;

Dundes: Tekstura, tekst i kontekst: 91–106;

Dundes: Folkloristika u 21. stoljeću: 265–296;

Marošević, Grozdana. 1998. "The Encounter Between Folklore Studies and Anthropology in Croatian Ethnomusicology". *The World of Music* 40 (3): 51– 81.

Marošević, Grozdana. 1999. "Paradigma *folklorne glazbe* u hrvatskoj etnomuzikologiji 1970-ih i 1980-ih". U: *Glazba, folklor i kultura. Svečani zbornik za Jerka Bezića*. N. Ceribašić i G. Marošević, ur. Zagreb: Institut za etnologiju i folkloristiku - Hrvatsko muzikološko društvo, 113-124.

Marošević, Grozdana. 2001. "Folklorna glazba". U: *Hrvatska tradicijska kultura na razmeđu svjetova i epoha*. Z. Vitez i A. Muraj, ur. Zagreb: Barbat [etc.], 409- 421.

Marks, Lj. i I. Lozica: Finitis decem lustris. Pola stoljeća folklorističkih (filoloških, etnoteatroloških i njima srodnih) istraživanja u Institutu: 511-540.

**Hrvatska književna enciklopedija**, Zagreb: Leksikografski zavod “Miroslav Krleža”:

Bošković-Stulli, Maja: Bajka, sv. 1, 2009., sr. 86–88;

Marks, Ljiljana: Predaja, usmena (folklorna), sv. 3, 2012., str. 445–447.

Marks, Ljiljana (s Ivan Lozica: Usmena (folklorna) književnost, sv. 4, 2012., str. 370–374;

Zebec, Tvrtko. 1996. [Dance Research in Croatia](http://bib.irb.hr/prikazi-rad?&rad=8034). *Narodna umjetnost. Croatian Journal of Ethnology and Folklore Research*. 33/1:89-111.

Zebec, Tvrtko. 2001. [Folklorni ples](http://bib.irb.hr/prikazi-rad?&rad=84485). *Hrvatska tradicijska kultura na razmeđu svjetova i epoha.* Vitez, Zorica ; Muraj, Aleksandra (ur.). Zagreb : Barbat - Gal. Kl. dvori - Institut za etnologiju i folkloristiku, Str. 441-449.

**B. Dopunska:**

Bezić, Jerko - Ivančan, Ivan - Rihtman-Šotrić, Dunja (prir.). 1970. *"Da si od srebra, da si od zlata". Izvorni glazbeni folklor Hrvatske*. Zagreb: Jugoton, LPY V 739; CAY 1006.

Bošković-Stulli, Maja. 1978. "Usmena književnost". U *Povijest hrvatske književnosti u sedam knjiga* 1. *Usmena i pučka književnost*. Zagreb, 7–67.

Bošković-Stulli, Maja *Usmena književnost nekad i danas*. Beograd 1983. (O pojmovima suvremena i pučka književnost i njihovim nazivima 5–114; Bajka 5–133; Poslovice u zagrebačkom ”Vjesniku” 250–316).

Bošković-Stulli, Maja. *Od bugarštice do svakidašnjice*, Konzor, Zagreb 2005. (Bugarštice, str. 5-65)

Botica, Stipe. *Hrvatska usmenoknjiževna čitanka*, ŠK, Zagreb 1995.

Ceribašić, Naila - Ćaleta, Joško (prir.). 2000. *Hrvatska tradicijska glazba: Nizinska, središnja, gorska i primorska Hrvatska.* Zagreb: Institut za etnologiju i folkloristiku, CD IEF 00/1-2.

Folkloristička čitanka AGM, Zagreb 2010. (Hameršak, M. i Marjanić, S., ur.)

 Roman Jakobson i Pjotr Bogatirjov: Folklor kao naročit oblik stvaralaštva: 31–44.

Lozica, Ivan. Zapisano i napisano: folkloristički spisi, AGM, Zagreb 2008.

Marks, Ljiljana. 1994. (22000; 32010)*Vekivečni Zagreb. Zagrebačke priče i predaje*. Zagreb.

Marks, Ljiljana. 1998. *Hrvatske narodne pripovijetke,* "Riječ", Vinkovci, 168. str.

Marks, Ljiljana. 2001. "Suvremena hrvatska usmena kazivanja i njihov europski kontekst". U: *Drugi hrvatski slavistički kongres. Zbornik radova II.,* Hrvatsko filološko društvo, Zagreb, str. 227-235.

Niemčić, Iva. 2006. [Iskustva s terenskog istraživanja ili od terena do teksta i natrag](http://bib.irb.hr/prikazi-rad?&rad=312875). *Etnologija bliskoga. Poetika i politika suvremenih terenskih istraživanja*. Čapo Žmegač, Jasna; Gulin Zrnić, Valentina; Šantek, Goran Pavel (ur.). Zagreb : Institut za etnologiju i folkloristiku; Naklada Jesenski i Turk. Str. 191-212.

Perić-Polonijo, Tanja. 1996. *Tanahna galija.* Antologija usmene lirike iz Dalmacije, Književni krug, Split.

Zebec, Tvrtko. Folklorni ples. Folklorna scena. Kolo. Tanci i drmeš. Parovni plesovi. Plesovi uz poskakivanje. Mačevni plesovi: <http://www.culturenet.hr/v1/hrvatski/panorama.asp?id=14>

Zebec, Tvrtko. 2001. [Mačevni plesovi u Hrvata](http://bib.irb.hr/prikazi-rad?&rad=84475). *Godišnjak grada Korčule.* 6:381- 391.

**Način polaganja ispita:** dvapismena kolokvija ili pismeni ispit na kraju semestra.